钦定古今图书集成/历象汇编/岁功典/第016卷 > 庆清朝慢〈春游〉 王观
## 钦定古今图书集成/历象汇编/岁功典/第016卷 > 庆清朝慢〈春游〉 王观

调雨为酥，催冰做水，东风分付春还。何人便将轻暖，
点破残寒。结伴踏青去好，平头鞋子小双鸾。烟郊外，
望中秀色，如有无间。　晴则个，阴则个，饾饤得天气，
有许多般。须教撩花拨柳，争要先看。不道吴绫绣袜，
香泥斜沁几行斑。东风巧，尽收翠绿，吹上眉山。